Nii palju siis seadusejuttu. Suusaraja lükkas lumesahk minema, nüüd läks rada veel paremaks ja saan ilma suuskadeta ka liikuda.  Huvitav juhtum oli eile hommikul. Igal hommikul teen koeraga 3 km matka, aga nüüd Sillaotsa talumuuseumi tee ääres 100 m maanteest magas põder. Läksime mööda, põdral kõrvad liikusid, ei tõusnud üles. Ka kahe möödasõitva auto peale ei reageerinud. Kui tulime tagasi, oli põder ikka sama koha peal. Koera põdrajäljed ei huvitanud, rebase omad talle jälle väga põnevad. Põder lihtsalt vaatas, kuidas mööda läksime ja ei teinud väljagi, mõnules lume peal. Väga julgeks on mõned metsloomad läinud, nagu teaks, et  jahihooaega pole.